Diari Oficial de la Generalitat Valenciana


Sumari del DOGV 4632, del 18-11-2003 (2003/12906)

RESOLUCIÓ de 10 de novembre de 2003, de la Conselleria de Benestar Social, per la qual es modifiquen els crèdits que han de finançar les ajudes convocades mitjançant l'Orde de 17 de desembre de 2002, de la Conselleria de Benestar Social, per la qual es convoquen ajudes econòmiques destinades al sosteniment dels distints programes i servicis especialitzats d'intervenció i d'atenció a famílies, menors i adopció, per a l'exercici corresponent a l'any 2003.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4632

Data del DOGV
:   18-11-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/12713


Data del document
:   10-11-2003

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * família
    * ajuda social
    * ajuda pública
    * suport econòmic
    * reinserció social
    * delinqüència juvenil
    * servei social
    * jurisdicció de menors
    * adopció

RESOLUCIÓ de 10 de novembre de 2003, de la Conselleria de Benestar Social, per la qual es modifiquen els crèdits que han de finançar les ajudes convocades mitjançant l'Orde de 17 de desembre de 2002, de la Conselleria de Benestar Social, per la qual es convoquen ajudes econòmiques destinades al sosteniment dels distints programes i servicis especialitzats d'intervenció i d'atenció a famílies, menors i adopció, per a l'exercici corresponent a l'any 2003. [2003/M12250]
  
La Conselleria de Benestar Social, mitjançant l'Orde de 17 de desembre de 2002, publicada en el Diari Oficial de la Generalitat Valenciana número 4.408, de data 30 de desembre, ha regulat i convocat ajudes dirigides al sosteniment dels distints programes i servicis especialitzats d'intervenció i d'atenció a famílies, menors i adopció per a l'exercici corresponent a l'any 2003.
  
Una vegada aprovada i publicada la Llei 12/2002, de 27 de desembre, de Pressupostos de la Generalitat Valenciana, per a l'exercici 2003 (DOGV núm. 4.409, de data 31 de desembre de 2002), en aplicació d'allò que establix la disposició addicional primera de l'esmentada orde, i d'acord amb allò regulat en l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, es va procedir, mitjançant Resolució de 14 de febrer de 2003 de la Conselleria de Benestar Social (DOGV núm. 4.445, de data 21 de febrer de 2003), a donar publicitat als crèdits i a les línies de subvenció destinades a finançar les ajudes convocades per l'Orde de 17 de desembre de 2002.
  
En canvi, hi ha en estos moments disponibilitats pressupostàries en les línies recollides en la Resolució de 14 de febrer de 2003, que permeten incrementar el finançament de l'Orde de 17 de desembre de 2002. Per tant, d'acord amb allò exposat i a les competències d'esta Conselleria de Benestar Social, resolc:
  
Primer
  
Modificar la quantia dels crèdits destinats a finançar les ajudes regulades en l'Orde de 17 de desembre de 2002, de la Conselleria de Benestar Social, (DOGV núm. 4.408, de 30 de desembre), de les línies de subvenció que tot seguit s'indica:
  
- Descripció: Servicis especialitzats atenció família i infància situacions especials
  
· Projecte T-3099
  
· Consignació pressupostària: increment de 13.907,67 euros i passa de 1.693.307,58 euros a 1.707.215,25 euros
  
- Procedència i quantia dels fons:
  
· Propis condicionats: 621.245,72 euros
  
· Propis no condicionats: 5.753,34 euros
  
· Externa: Ministeri de Treball i Assumptes Socials 1.080.216,19 euros
  
- Descripció: Orientació i mediació familiar
  
· Projecte: T-2508
  
· Consignació pressupostària: increment de 201.110,34 euros i passa de 196.713,32 euros a 397.823,66 euros
  
- Procedència i quantia dels fons:
  
· Propis condicionats: 198.911,83 euros
  
· Externa: Ministeri de Treball i Assumptes Socials: 198.911,83 euros.
  
- Descripció: Programes acolliment familiar de menors
  
· Projecte: T-2740
  
· Consignació pressupostària: increment de 138.799,16 euros i passa de 650.988,31 euros a 789.787,47 euros
  
- Procedència i quantia dels fons propis
  
Segon
  
Per al pagament i la justificació valdrà allò disposat en l'Orde d'ajudes de 17 de desembre de 2002.
  
Tercer
  
Els crèdits publicats després de la present modificació tenen el caràcter de màxims, i no es podran concedir subvencions una vegada esgotats, circumstància esta que haurà de publicar-se en el Diari Oficial de la Generalitat Valenciana.
  
D'altra banda, si com a conseqüència de transferències pressupostàries es modificaren estos crèdits, la seua modificació haurà de ser publicada mitjançant resolució en el Diari Oficial de la Generalitat Valenciana.